open-index/open-wikipedia-markdown huggingface dataset:
गोटीटोरिया

*'गोटीटोरिया*:__ gotitoriya gadarwada तहसील का बहुत ही प्यारा सा गांव है, यहां की सतपुड़ा पर्वत की शिलाएं और मनमोहक वनांचल क्षेत्र इसे और भी खूबसूरत  बनाता हैं।
लोगो की आवश्कता की पूर्ति करने उनके सपनों पर चार चांद लगाने के लिए कोयला खदान
 उपस्थित हैं।
गांव में सभी प्रकार की सुविधाएं उपलब्ध है जिसका पूरा श्रेय इसमें sunday को लगने वाला मार्केट हैं 
 
#_Gotitorya tourist place :___
(घूमने वाली जगह):_

1) gotitoriya coal mine

2) Rani dahar....(गांव से 7_8किलोमीटर दूर स्थित है।  भगवान शिव के अलौकिक सौंदर्य मंदिर और मनमोहक दृश्य नदी किनारे पहाड़ की शिलाए उपस्थित हैं।

3) chhota jabalpur..._(Shani Mandir)____नाम से प्रख्यात ये जगह बहुत खूबसूरत है जो 1500 मीटर की दूरी पर उपस्थित हैं यहां पुराना रेलवे पुल और पहाड़ों से आती हुई नदी हैं। जो इसे मनमोहक बनाती है। 

4) मृगननाथ ___: सुनने में अजीब सा लगने
वाले नाम में ही इसकी खास बात हैं, हालाकि जंगल में छोटी पर स्थित ये छोटा सी जगह दिव्य हैं 
यह पेड़ो की जड़ों से निकलता जल और जंगली जानवरों की मधुर गुजती आवाज  महावीर का पुराना मंदिर इसे लोकप्रिय बनाता हैं।

 गांव की मनमोहक प्रस्तुति _:

1)बस स्टेंड 
2) खेरापति दरवार 
3) बाजार
4) महावीर मंदिर
5)कोयला खदान
6) पुलिस चौकी
7) विद्यालय 
8) मंगल भवन
9) हॉस्पिटल
   
Hmara pyara sa gaon.. 

                        @ni_eluu_x
तिब्बती तीतर

**तिब्बती तीतर** (तिब्बती:सकफा) (Tibetan Partridge) (*Perdix hodgsoniae*) फ़ीज़ैन्ट कुल का एक पक्षी है जो व्यापक रूप से तिब्बती पठार में पाया जाता है। इस पक्षी का आवासीय क्षेत्र बहुत विशाल है और इसी वजह से इसे संकट से बाहर की जाति माना गया है। इस पक्षी का मूल निवास चीन, भारत, भूटान और नेपाल है।
## विवरण
यह एक छोटा सा पक्षी है जिसकी लंबाई २८ से ३१ से.मी. होती है। इसका वज़न लगभग ४५० ग्राम होता है। अपने संपूर्ण आवासीय क्षेत्र में इसके रंगों में थोड़ा बहुत परिवर्तन देखा गया है। पूर्व की ओर बढ़ते हुए इनके पंखों का रंग गहरा होता जाता है जिसके आधार पर इसकी तीन उपजातियाँ आंकी गई हैं। पहचान के लिए इसका माथा, आँखों के ऊपर वाला हिस्सा, चेहरा और गला सफेद होते हैं। एक चौड़ी काली धारी आँखों के नीचे से चेहरे के नीचे तक जाती है और इसकी गर्दन में एक चौड़ी शाहबलूती रंग की पट्टी होती है।
## आवास
यह पक्षी तिब्बती पठार में, उत्तरी पाकिस्तान में, कश्मीर की ओर से उत्तर-पश्चिम भारत में, उत्तरी नेपाल में, सिक्किम, भूटान तथा पश्चिमी चीन में प्रजनन करता है। अपने फैले हुए और अक्सर दुर्गम आवास क्षेत्र की वजह से ऐसा माना गया है कि यह फ़िलहाल सुरक्षित है।

## इन्हें भी देखें
* तिब्बती रामचकोर
## सन्दर्भ

श्रेणी:पक्षी परिवार
श्रेणी:भारत के पक्षी
श्रेणी:तीतर
युति-वियुति

खगोल विज्ञान में, **युति-वियुति** (syzygy),  तीन खगोलीय पिंडों का एक सरल रेखिय विन्यास है। सरल शब्दों में, जब सूर्य, पृथ्वी और चंद्रमा एक सीध में होते हैं तो यह स्थिति युति-वियुति कहलाती है। युति-वियुति स्थिति में चंद्रमा या तो सूर्य के साथ संयोजन में होता है या सूर्य से विमुख होता है। सूर्य ग्रहण और चंद्र ग्रहण युति-वियुति के समय पर होता है।

## सन्दर्भ

श्रेणी:खगोलशास्त्र
श्रेणी:खगोलमिति
कक्षीय अनुनाद

**कक्षीय अनुनाद** (Orbital resonance) पाया जाता है जब दो या दो से अधिक पिंड किसी एक ही बड़े पिंड की परिक्रमा समान अवधि में पूरी करते है। 

उदाहरण के लिए बृहस्पति के उपग्रहों गेनिमेड, युरोपा और आयो का 1 **:** 2 **:** 4 का अनुनाद, तथा प्लुटो और नेप्च्यून के बीच 2 **:** 3 का अनुनाद। आयो, युरोपा और गेनिमेड बृहस्पति के ठीक क्रमशः चार, दो व एक चक्कर लगाने में समान समय लेते है। इसी तरह प्लूटो सूर्य के दो चक्कर (246 x 2 = 492 वर्ष) और नेप्च्यून सूर्य के तीन चक्कर (164 x 3 = 492 वर्ष) समान समय में लगाते है। ध्यान रहे यह महज एक संयोग नहीं है बल्कि प्रणाली इन स्वरुपों को गुरुत्वाकर्षण के अधीन धारण करती है जिसके तहत वें एक दूसरे पर प्रभाव डालते है। 

## सन्दर्भ

श्रेणी:खगोलशास्त्र
*
गैलीलियन चंद्रमा

**गैलीलियन चन्द्रमा** (Galilean moons), गैलीलियो गैलीली द्वारा जनवरी 1610 में खोजे गए बृहस्पति के चार चन्द्रमा हैं। वे बृहस्पति के कई चन्द्रमाओं में से सबसे बड़े हैं और वें है**:** आयो, युरोपा, गेनिमेड और कैलिस्टो। सूर्य और आठ ग्रहों को छोड़कर किसी भी वामन ग्रह से बड़ी त्रिज्या के साथ वें सौरमंडल में सबसे बड़े चंद्रमाओं में से है। तीन भीतरी चांद - गेनीमेड, यूरोपा और आयो एक 1 **:** 2 **:** 4 के कक्षीय अनुनाद में भाग लेते हैं।

यह चारों चंद्रमा सन् 1609 और 1610 के बीच किसी समय खोजे गए जब गैलिलियो ने अपनी दूरबीन मे सुधार किया, जिसे उन्हे उन सूदूर आकाशीय पिंडो के प्रेक्षण के योग्य बनाया जिन्हे पहले कभी देखने की संभावना नहीं थी। गैलीलियो की खोज ने खगोलविदों के एक उपकरण के रूप में दूरबीन के महत्व को साबित कर यह दिखाया कि अंतरिक्ष मे कई चींजे थी जिन्हे नग्न आंखो से देखा नहीं जा सका था। इससे भी महत्वपूर्ण बात, पृथ्वी के अलावा और किसी अन्य की परिक्रमा कर रहे खगोलीय पिंडों की इस निर्विवाद खोज ने उसके बाद एक झटके में उनको निपटा दिया जिन्होने टोलेमी के संसार तंत्र को स्वीकारा था, अथवा भूकेन्द्रीय सिद्धांत को जिसमें सब कुछ पृथ्वी की परिक्रमा करता है।

गैलिलियो ने तत्काल अपनी खोज को **कॉस्मिका सीडेरा** (कोसीमो का तारा) नामित किया, लेकिन अंत में सिमोन मारिअस द्वारा चुने गए नाम प्रचलित हूए। मारिअस ने गैलीलियो के साथ-साथ एक ही समय में स्वतंत्र रूप से चंद्रमाओं की खोज की और उन्हे उनके वर्तमान नाम दिये, जिसे जोहानेस केपलर द्वारा 1614 में प्रकाशित उनकी "मुंडस जोवियलीस" में सुझाया गया था।

## सदस्य
सिमुलेशन सुझाव देते हैं बृहस्पति के प्रारंभिक इतिहास में गैलीलियन उपग्रहों की कई पीढ़ियों रही हो सकती है। चन्द्रमाओं की बनाई गई हर पीढ़ी बृहस्पति के भीतर घुमावदार रही होगी और नष्ट हो गई होगी, बृहस्पति के आद्य-चंद्र डिस्क से पदार्थ खींचने की वजह से, शेष मलबे से नये चन्द्रमा बने। समय के साथ वर्तमान पीढ़ी का गठन हुआ, यह मलबा किसी बिंदु से बाहर इतना पतला किया गया कि इसने अब चन्द्रमाओं की कक्षाओं के साथ और दखल नहीं की। आयो निर्जल है और चट्ट़ान व धातु की तरह का एक आंतरिक भाग है। माना जाता है यूरोपा 8% द्रव्यमान के बर्फ और पानी के साथ शेष चट्टान रखता है। ये चन्द्रमा बृहस्पति से दूरी के हिसाब से बढ़ते क्रम मे है**:**

## सन्दर्भ

श्रेणी:खगोलशास्त्र
श्रेणी:बृहस्पति के प्राकृतिक उपग्रह
पर्वतीय बटेर

**पर्वतीय बटेर** फ़ीज़ैन्ट कुल का एक पक्षी है जो केवल उत्तराखण्ड में देखा गया है और वह भी आख़िरी बार सन् १८७६ में। सन् १८७७ से पूर्व मसूरी और नैनीताल के नज़दीक से क़रीब एक दर्ज़न नमूने इकट्ठा किए गए। उन्नीसवीं सदी के मध्य में किए गए शोध से यह नतीजा निकला कि एक समय यह काफ़ी संख्या में रहा होगा, लेकिन उन्नीसवीं सदी के अंत तक यह यक़ीनन दुर्लभ हो चला था, जो यह दर्शाता है कि इसकी संख्या में काफ़ी गिरावट आई। उस समय से अब तक इसको नहीं देखा गया जिससे यह निष्कर्ष निकाला गया कि यह जाति अब शायद विलुप्त हो गई है। सन् १९८४ में सुआखोली के पास और पुन: सन् २००३ में नैनीताल के पास यह शायद फिर एक बार दिखा। सन् २०१० में ख़बर मिली कि एक शिकारी ने एक मादा देखी है। यह उम्मीद लगाई जा रही है कि इस पक्षी की शायद एक छोटी संख्या मध्य और निचली हिमालय श्रंखला में अब भी जीवित बची है क्योंकि इस तक पहुँच पाना या इसको देख पाना बहुत ही मुश्किल है। इस पक्षी की संख्या ५० से भी कम आंकी गई है।   

## सन्दर्भ

श्रेणी:पक्षी परिवार
श्रेणी:भारत के पक्षी
श्रेणी:बटेर
कौशी समीकरण

**कौशी समीकरण** एक विशेष पारदर्शी पदार्थ के लिए प्रकाश के अपवर्तनांक और तरंगदैर्घ्य के मध्य आनुभाविक सम्बन्ध है। इसका नामकरण महान गणितज्ञ ऑगस्टिन लुइस कौशी के नाम से किया गया, जिन्होनें इसे १८३६ में परिभषित किया था।
## समीकरण
कौशी समीकरण का व्यापक रूप निम्न है :
: n(\lambda) = B + \frac {C}{\lambda^2} + \frac{D}{\lambda^4} + \cdots,

जहाँ गुणक *B* और *C* समीकरण के तुल्य सारणिक हैं।

कुछ सामान्य प्रकाशिय पदार्थों के लिए ये गुण्क निम्न सारणी में दिये गए हैं:

## सन्दर्भ

* एफ॰ ए॰ जेनकींस और एच॰ ई॰ व्हाईट, *प्रकाशिकी के मूल तत्व (Fundamentals of Optics)*, 4वाँ संस्करण, McGraw-Hill, Inc. (1981).

श्रेणी:सम्मिश्र विश्लेषण
श्रेणी:कौशी नामकरण
श्रेणी:समीकरण
श्रेणी:प्रकाशिकी
नामीबिया के प्रदेश

अफ़्रीका के दक्षिणी हिस्से में स्थित नामीबिया का देश प्रशासनिक दृष्टि से १३ प्रदेशों में विभाजित है। यह प्रदेश १९९२ में निर्धारित हुए थे। नामीबिया की राष्ट्रीय परिषद में हर प्रदेश से दो सदस्य चुने जाते हैं।

## वर्तमान प्रदेश

## इन्हें भी देखें
*नामीबिया

## सन्दर्भ


श्रेणी:नामीबिया के प्रदेश
श्रेणी:नामीबिया
कौशी अभिसरण परीक्षण

**कौशी अभिसरण परीक्षण** किसी अनन्त श्रेणी के अभिसरण के परीक्षण के लिए काम में लिया जाता है। एक श्रेणी

:\sum_{i=0}^\infty a_i

सभी *a**i* वास्तविक अथवा सम्मिश्र के लिए यह योग के लिए अभिसारी है यदि और केवल यदि &forall; \varepsilon>0 एक प्राकृतिक संख्या *N* इस प्रकार है कि

:|a_{n+1}+a_{n+2}+\cdots+a_{n+p}|

&forall;  और .

यह परीक्षण कार्य करता है क्योंकि वास्तविक संख्याओं की समष्टि **R** और सम्मिश्र संख्याओं की समष्टि **C** (निरपेक्ष मान द्वारा दिए गए दूरिक सहित) दोनों पूर्ण हैं, अतः श्रेणी अभिसारी होगी यदि और केवल यदि आंशिक योग 

: s_n:=\sum_{i=0}^n a_i 

एक कौशी अनुक्रम है : प्रत्येक \varepsilon>0 के लिए एक संख्या *N* इस प्रकार परिभषित है कि प्रत्येक *n*, *m* > *N* के लिए 

|s_m-s_n|

माना *m* > *n* और अतः एक धनात्मक संख्या *p* = *m*&nbsp;&minus;&nbsp;*n* परिभाषित करने पर

:|s_{n+p}-s_n|=|a_{n+1}+a_{n+2}+\cdots+a_{n+p}|

## सन्दर्भ

श्रेणी:सम्मिश्र विश्लेषण
श्रेणी:कौशी नामकरण
श्रेणी:अभिसरण परीक्षण
यदि और केवल यदि

↔
⇔
≡
प्रतीक चिह्न जो**यदिदि** को निरूपित करते हैं।
तर्कशास्त्र और सम्बन्धित क्षेत्रों जैसे गणित और दर्शनशास्त्र में **यदि और केवल यदि** (संक्षिप्त **यदिदि**) कथनों के मध्य द्वि-प्रतिबंध तार्किक संयोजक है।
## परिभाषा
*p ↔ q* की सत्य सारणी निम्न प्रकार है:

यहाँ T और F क्रमशः सत्य और असत्य मानों को निरुपित करते हैं।

यहाँ ध्यान रहे कि यह XNOR गेट द्वारा प्राप्त और XOR गेट द्वारा प्राप्त सत्य सारणी का विलोम के तुल्य परिणाम है।
## उपयोग
### अंकन
इससे सम्बंधित तार्किक संकेत "↔", "⇔" और "≡", तथा कभी कभी यदिदि भी काम में लिया जाता है। ये सामान्यतः तुल्यता प्रकट करने के लिए काम में लिए जाते हैं।
## सन्दर्भ

श्रेणी:तर्कशास्त्र
श्रेणी:गणित
श्रेणी:गणितीय शब्दावली
श्रेणी:दर्शन
कौशी अनुक्रम

गणित में **कौशी अनुक्रम** जिसे ऑगस्टिन लुइस कौशी के नाम सम्मान में नामित किया गया एक अनुक्रम है जिसके अवयव एक अनुक्रम प्रक्रिया के रूप में *एक दूसरे के यादृच्छिक संवृत वर्ग* में होते हैं।
## वास्तविक संख्याओं में
वास्तविक संख्याओं का एक अनुक्रम

:x_1, x_2, x_3, \ldots 

*कौशी* अनुक्रम कहलाता है, यदि प्रत्येक धनात्मक वास्तविक संख्या *ε* के लिए, यहाँ एक धनात्मक पूर्णांक *N* इस तरह है कि सभी प्राकृतिक संख्याओं *m*, *n* > *N* के लिए

:|x_m - x_n| 

जहाँ ऊर्ध्व रेखाएं इसके निरपेक्ष मान निरुपित करती हैं। इसी प्रकार परिमेय व सम्मिश्र संख्याओं का कौशी अनुक्रम परिभाषित किया जा सकता है। कौशी द्वारा सूत्रिकृत किया गया कि सभी अनन्त *m, n* के प्रत्येक युग्म के लिए x_m - x_n अत्यणु (शून्य की और) अग्रषर हो।
## दूरीक समष्टि में
किसी दूरीक समष्टि X में कौशी अनुक्रम परिभाषित करने के लिए निरपेक्ष मान |x_m - x_n| को x_m और x_n के मध्य *दूरी* d(x_m, x_n)  द्वारा प्रतिस्थापित किया जा सकता है (जहाँ *d* : *X* × *X* → **R** कुछ विशिष्ट गुणधर्मों सहित, देखें दूरीक)।

सामन्यतः दूरीक समष्‍टि (*X*, *d*) अनुक्रम 

:x_1, x_2, x_3, \ldots 

एक कौशी अनुक्रम है यदि प्रत्येक धन वास्तविक संख्या *ε* > 0 के लिए एक धनात्मक पूर्णांक *N* इस प्रकार है कि सभी धन पूर्णांकों *m*,*n* > *N* के लिए दूरी निम्न है

:d(x_m, x_n) 

## सन्दर्भ

* 
* 
*
*  (for uses in constructive mathematics)

श्रेणी:सम्मिश्र विश्लेषण
श्रेणी:कौशी नामकरण
श्रेणी:दूरीक ज्यामिति
श्रेणी:संस्थिति
श्रेणी:गणितीय श्रेणी
मेरोउअन

**मेरोउअन** बातना प्रांत से अल्जीरिया 40 किलोमीटर पूर्व में स्थित एक अल्जीरियाई शहर है।

श्रेणी:अल्जीरिया
केन्द्रीय रेल विद्युतीकरण संगठन

**केन्द्रीय रेल विद्युतीकरण संगठन** (अंग्रेज़ी: Central Organisation for Railway Electrification) पूरे भारतीय रेल नेटवर्क की विद्युतीकरण करने का प्रभारी है। इसका मुख्यालय इलाहाबाद में स्थित है। यह संगठन साल 1961 से एक महाप्रबंधक के नेतृत्व में काम कर रहा है। अंबाला, भुवनेश्वर, चेन्नई, बंगलौर, सिकंदराबाद, लखनऊ, कोटा, कोलकाता, गोरखपुर और न्यू जलपाईगुड़ी में इसकी इकाइयाँ हैं। अभी तक भारतीय रेलवे ने 39866 रुट किलोमीटर लाइन का विद्युतिकरण कर लिया हैं जो कि 63% हैं पूरी भारतीय रेलवे लाइन का।

श्रेणी:भारत की रेलवे कंपनियां
कप्रीवी प्रदेश

**कप्रीवी** (Caprivi) दक्षिणी अफ़्रीका में स्थित नामीबिया देश के १३ प्रदेशों में से एक है। इसका नाम कप्रीवी पट्टी के भौगोलिक क्षेत्र पर पड़ा है। कतीमा मुलीलो इस प्रदेश का सबसे बड़ा शहर है।

## विवरण
कप्रीवी लगभग पूरी तरह अन्य देशों से घिरा है और इसका अन्य नमीबिया से केवल पश्चिम में कवांगो प्रदेश के साथ लगी सीमा के द्वारा सम्पर्क है। कप्रीवी में तापमान ऊँचा रहता है। यहाँ दिसम्बर से मार्च तक बारिश का मौसम रहता है और भारी मात्रा में वर्षा होती है। यहाँ का इलाक़ा दलदली क्षेत्रों, जंगलों, बाढ़ग्रस्त मैदानों और आर्द्रभूमि से भरपूर है। ज़ाम्बेज़ी नदी के अलावा इस प्रदेश से कुआंदो नदी और क्वांदो नदी भी गुज़रती हैं।

## इन्हें भी देखें
*नामीबिया के प्रदेश

## सन्दर्भ


श्रेणी:कप्रीवी प्रदेश
श्रेणी:नामीबिया के प्रदेश
कौशी समाकल सूत्र

गणित में, **कौशी समाकल सूत्र** (cauchy's Integral formula) सम्मिश्र विश्‍लेषण में महत्वपूर्ण सूत्र है। इसका नाम ऑगस्टिन लुइस कौशी के नाम पर किया गया है। 

इसके अनुसार किसी चकती पर परिभषित होलोमार्फिक फलन को चकती की सीमा पर इसके मान से पूर्णतया ज्ञात किया जा सकता है और यह सभी होलोमार्फिक फलनों के अवकलनों लिए समाकल सूत्र भी प्रदान कराता है। कौशी सूत्र के अनुसार सम्मिश्र विश्लेषण में "अवकलन, समाकलन के तुल्य है"।

## प्रमेय
माना *U*, सम्मिश्र समतल **C** के विवृत उपसमुच्चय है, *f* : *U* → **C** होलोमार्फिक फलन है और बंद चकती *D* = { *z* : | *z* &minus; *z*0| ≤ *r*} पूर्णतया *U* में समाहित है। माना \gamma *D* की सीमा का निर्माण करने वाला वृत है। तब *D* के प्रत्येक आंतरिक *a* के लिए:

:f(a) = \frac{1}{2\pi i} \oint_\gamma \frac{f(z)}{z-a}\, dz 

जहां कंटूर समाकलन वामावर्त दिशा में लिया गया है।

## ये भी देखें
*[क

== सन्दर्भ ==

* .
* 
* 
* 

== बाह्यसूत्र ==
* 
* 
* [https://web.archive.org/web/20110118033221/http://math.fullerton.edu/mathews/c2003/IntegralRepresentationMod.html Cauchy Integral Formula Module by John H. Mathews]
* [https://web.archive.org/web/20150122085236/http://home.iitk.ac.in/~psraj/mth102/lecture_notes/comp8.pdf Lecture 8: Cauchy's Integral Formula I]


[श्रेणी:सम्मिश्र विश्लेषण
श्रेणी:गणितीय प्रमेय
श्रेणी:कौशी नामकरण
मल्हार राग

मल्हार राग/ मेघ मल्हार, '''हिंदुस्तानी व कर्नाटिक संगीत''' में पाया जाता है। मल्हार का मतलब बारिश या वर्षा है और माना जाता है कि मल्हार राग के गानों को गाने से वर्षा होता है। मल्हार राग को कर्नाटिक शैली में मधायामावती बुलाया जाता है। तानसेन और मीरा मल्हार राग में गाने गाने के लिए मशहूर थे। माना जाता है के तानसेन के 'मियाँ के मल्हार' गाने से सुखा ग्रस्त प्रदेश में भी बारिश होती थि। 
मल्हार राग के प्रसिद्द रचनाये :
करे करे बदरा 
घटा घाना घोर घोर goor
मियाँ की मल्हार 
 

श्रेणी:राग
बेपिकोलम्बो

**बेपिकोलम्बो** बुध ग्रह के लिए यूरोपीय स्पेस एजेंसी (ईएसए) और जापान एयरोस्पेस एक्सप्लोरेशन एजेंसी (जाक्सा) का एक संयुक्त अभियान है।  किसी कारणवश यह 2015 मेंप्रक्षेपित होगा। अभियान अभी भी योजना चरण में है इसलिए आगामी कुछ वर्षो के उपरांत वर्तमान विवरण में बदलाव हो सकता है। बजट की कमी और तकनीकी कठिनाइयों के कारण, मिशन के लैंडर भाग, **बुध के भूतल तत्व** (**एमएसई**) को रद्द कर दिया गया था।

### अभियान के मील के पत्थर

## सन्दर्भ

श्रेणी:अंतरिक्ष यान
वीनस एक्सप्रेस

**वीनस एक्सप्रेस** (Venus Express (VEX)), यूरोपीय स्पेस एजेंसी का पहला शुक्र अन्वेषण अभियान है। नवंबर 2005 में छोड़ा गया यह यान अप्रैल 2006 में शुक्र पर पहुंचा और शुक्र के आसपास की अपनी ध्रुवीय कक्षा से निरंतर विज्ञान डेटा भेज रहा है। सात वैज्ञानिक उपकरणों से लैस, इस मिशन का मुख्य उद्देश्य शुक्र के वातावरण का लंबी अवधि का प्रेक्षण करना है। शुक्र के लिए ऐसे लंबी अवधि के प्रेक्षण पिछले अभियानों में कभी नहीं किये गये है और वायुमंडलीय गतिशीलता की एक बेहतर समझ के लिए यह महत्वपूर्ण है। आशा है कि इस तरह के अध्ययन सामान्य वायुमंडलीय गतिशीलता की समझ के लिए योगदान कर सकते हैं, साथ ही यह पृथ्वी पर जलवायु परिवर्तन की समझ के लिए भी योगदान करते हैं। मिशन वर्तमान में 31 दिसम्बर 2014 तक ईएसए द्वारा वित्त पोषित है।

श्रेणी:अंतरिक्ष यान
श्रेणी:अंतरिक्ष अभियान
वेगा 2

**वेगा 2** (Vega 2), (वेगा 1 के साथ) एक सोवियत अंतरिक्ष अन्वेषी व वेगा कार्यक्रम का हिस्सा है। यह अंतरिक्ष यान पहले के * [[वेनेरा]]* यान का विस्तार था। वे बाबाकीन अंतरिक्ष केंद्र द्वारा रचे गए और खिम्की पर लेवोच्कीन द्वारा 5VK के रूप में निर्मित किए गए थे। यान बड़े जुड़वां सौर पैनलों द्वारा संचालित किए गए थे और और उपकरणों ने एक डिश एंटीना, कैमरा, स्पेक्ट्रोमीटर, इंफ्रारेड साउंडर, मैग्नेटोमीटर और प्लाज्मा अन्वेषी को शामिल किया था। वेगा 1 और 2 दोनों तीन अक्षों पर स्थिर अंतरिक्ष यान थे। अंतरिक्ष यान हैली धूमकेतु से धूल संरक्षण के लिए एक भरपूर दोहरे ढाल से लैस थे। 

श्रेणी:अंतरिक्ष यान
श्रेणी:अंतरिक्ष परियोजना
मेरिनर 10

मेरिनर 10 (Mariner 10), एक अमेरिकी रोबोटिक अंतरिक्ष यान था जिसे 3 नवम्बर 1973 को बुध और शुक्र ग्रहों से होकर उड़ान भरने के लिए नासा द्वारा प्रक्षेपित किया गया था। 

मेरिनर 10 को मेरिनर 9 के करीब दो साल बाद प्रक्षेपित किया गया और यह मेरिनर कार्यक्रम अंतर्गत अंतिम अंतरिक्ष यान था। (मेरिनर 11 और 12 वॉयजर कार्यक्रम के लिए आवंटित किए गए थे और वॉयजर 1 और वॉयजर 2 से नामांकित किए गए थे)

मिशन के उद्देश्य, बुध के पर्यावरण, वातावरण, सतह और पिंड की विशेषताओं का मापन करना और शुक्र की इसी तरह की छानबीन करना था। द्वितियक उद्देश्यों में अंतरग्रहीय माध्यम में प्रयोगों का प्रदर्शन करना और एक दोहरा-ग्रह गुरुत्वाकर्षण सहारा के साथ अनुभव प्राप्त करना था।

श्रेणी:अंतरिक्ष यान
भूकेन्द्रीय मॉडल

खगोल विज्ञान में, **भूकेन्द्रीय मॉडल** (Geocentric model) (भूकेंद्रक या टोलेमिक प्रणाली के रूप भी में जाना जाता है) ब्रह्मांड का वर्णन है जहां पृथ्वी सभी खगोलीय पिंडों के कक्षीय केंद्र पर है। यह मॉडल अनेक प्राचीन सभ्यताओं, जैसे कि प्राचीन ग्रीस, में प्रमुख ब्रह्माण्ड संबंधी प्रणाली के रूप में पेश हुआ। जैसे, अरस्तू और टॉलेमी की उल्लेखनीय प्रणालियों सहित, उन्होने मान लिया था कि सूर्य, चंद्रमा, तारें और नग्न चक्षु ग्रह पृथ्वी की परिक्रमा करते है। (देखें अरस्तू की भौतिकी)

## सन्दर्भ

श्रेणी:खगोलशास्त्र
चित्ता तीतर

**चित्ता तीतर** (Painted francolin), जिसका वैज्ञानिक नाम **फ्रैंकोलिनस पिक्टस** (Francolinus pictus) है, भारत व श्रीलंका में मिलने वाली तीतर की एक जीववैज्ञानिक जाति है।

## विवरण
चित्ता तीतर मध्य व प्रायद्वीपीय भारत के घास के इलाकों में और दक्षिण-पूर्व श्रीलंका के निचले इलाकों में पाया जाता है। क्योंकि यह पक्षी हिन्दी भाषी प्रदेशों में नहीं पाया जाता है इसलिए इसका हिन्दी नाम भी नहीं है। लेकिन पश्चिमी तथा दक्षिणी भारतीय भाषाओं और सिंहला भाषा में इस पक्षी का नाम है। प्रजनन काल में यह पक्षी अपनी तेज़ आवाज़ के कारण आसानी से पहचाना जा सकता है। यह काले तीतर की मादा से थोड़ा भिन्न दिखता है क्योंकि इसके गर्दन के किनारों में लाल रंग नहीं होता है। यह एक मध्यम आकार का पक्षी है जिसकी लंबाई तक़रीबन ३० से.मी. होती है और वज़न लगभग ३१० से ३७० ग्राम होता है। कई क्षेत्रों में यह अपना इलाका काले तीतर के साथ सांझा करता है और ऐसा मानना है कि कहीं-कहीं यह आपस में प्रजनन भी करते हैं।

## इन्हें भी देखें
* फ्रैंकोलिनस
* फेसियेनिडाए
* गैलीफोर्मीस

## सन्दर्भ

श्रेणी:फ्रैंकोलिनस
श्रेणी:भारत के पक्षी
श्रेणी:श्रीलंका के पक्षी
श्रेणी:तीतर
सूर्य केंद्रीय सिद्धांत

**सूर्य केंद्रीय सिद्धांत** अथवा सूर्य केन्द्रीयता (heliocentricism), एक खगोलीय मॉडल है जिसमें पृथ्वी और ग्रह सौरमंडल के केंद्र में एक अपेक्षाकृत स्थिर सूर्य के चारों ओर घूमते है। यह शब्द प्राचीन यूनानी भाषा से आया है ( *[[हिलीयस]]* "सूर्य" और  *केंट्रोन* "केंद्र")। ऐतिहासिक रूप से, सूर्य केन्द्रीयता ने भूकेंद्रीयता का विरोध किया था जिसने पृथ्वी को केंद्र पर रखा था। यह धारणा कि पृथ्वी सूर्य के चारों ओर घूमती है, सैमोस के एरिसटेरकस द्वारा तीसरी शताब्दी ईपू के उत्तरार्ध में प्रस्तावित किया गया था। किंतु एरिसटेरकस के सूर्य केन्द्रीयता ने थोड़े समय के लिए ध्यान आकर्षित किया जब तक कोपरनिकस पुनर्जीवित हुआ और इसका सविस्तार हुआ। तथापि, लुसियो रुसो का तर्क है कि यह हेलेनिस्टिक युग के वैज्ञानिक कार्यों के नुकसान से उत्पन्न एक भ्रामक धारणा है। अप्रत्यक्ष प्रमाण का प्रयोग कर वे तर्क देते हैं कि एक सूर्य केंद्रीय विचार को हिप्पारकस के गुरुत्वाकर्षण पर कार्य में समझाया गया था।

## सन्दर्भ

श्रेणी:खगोलशास्त्र
एरोंगो प्रदेश

**एरोंगो** (Erongo Region) दक्षिणी अफ़्रीका में स्थित नामीबिया देश के १३ प्रदेशों में से एक है। इसकी राजधानी स्वाकोपमुंड (Swakopmund) है। इसका नाम एरोंगो पर्वत पर पड़ा है जो नामीबिया में जाना-माना है।

## विवरण
एरोंगो प्रदेश की पश्चिमी सीमा पर अन्ध महासागर का तट है, जहाँ पर निवासी मछुआरे हैं। प्रदेश का कुछ भूभाग अर्ध-शुष्क है और यहाँ के लोग मवेशी पालन से बसर करते हैं। यहाँ धरती से खनिज निकालने के भी बड़े उद्योग खड़े हैं।

## इन्हें भी देखें
*नामीबिया के प्रदेश

## सन्दर्भ


श्रेणी:एरोंगो प्रदेश
श्रेणी:नामीबिया के प्रदेश
चीनी तीतर

**चीनी तीतर** (Chinese francolin) या **बर्मी तीतर** (Burmese francolin), जिसका वैज्ञानिक नाम **फ्रैंकोलिनस पिंटाडीनस** (Francolinus pintadeanus) है, भारत व दक्षिणपूर्वी एशिया में मिलने वाली तीतर की एक जीववैज्ञानिक जाति है।

## अन्य नाम
इस पक्षी को म्यान्मार की पेगु भाषा में ह्का और सिआम की भाषा में नौक-काता कहते हैं।

## आवास का क्षेत्र
यह पक्षी कम्बोडिया, चीन, भारत, हॉन्ग कॉन्ग, लाओस, म्यान्मार, थाईलैण्ड और वियतनाम में पाया जाता है।

## आवास
यह सूखे उष्णकटिबंधीय वनों में ज़्यादातर पाया जाता है लेकिन इसे नमी वाले वनों में भी देखा जा सकता है। इसकी लंबाई लगभग ३० से ३४ से.मी. और वज़न लगभग २८० से ४०० ग्राम होता है।

## इन्हें भी देखें
* फ्रैंकोलिनस
* फेसियेनिडाए
* गैलीफोर्मीस

## सन्दर्भ

श्रेणी:फ्रैंकोलिनस
श्रेणी:भारत के पक्षी
श्रेणी:एशिया के पक्षी
श्रेणी:तीतर
जापानी बटेर

**जापानी बटेर** (Japanese quail या coturnix quail) (*Coturnix japonica*) बटेर कुल का एक पक्षी है। यह पूर्वी एशिया में प्रजनन करता है जिसमें उत्तरी मंगोलिया, रूस के साख़ालिन, बायकाल और वितिम इलाके, पूर्वोत्तर चीन, जापान, उत्तरी कोरिया तथा दक्षिणी कोरिया शामिल हैं। कुछ संख्या जापान से प्रवास नहीं करती है लेकिन अधिकतर पक्षी सर्दियों में दक्षिण में दक्षिणी चीन, लाओस, वियतनाम, कंबोडिया, म्यानमार, भूटान और पूर्वोत्तर भारत की ओर प्रवास कर जाते हैं।
जिन जगहों पर इस पक्षी का मूल निवास है, या प्रचलित किया गया है अथवा यदा-कदा मिलता है वह इस प्रकार हैं:-
* मूल निवास — भूटान, चीन, भारत, जापान, कोरिया (उत्तरी तथा दक्षिणी), लाओस, मंगोलिया, म्यानमार, रूस, थाइलैंड तथा वियतनाम 
* प्रचलित किया गया — इटली, रियूनियन द्वीप समूह तथा हवाई (यू एस ए)
* यदा-कदा मिलना — कंबोडिया तथा फ़िलीपीन्स
## सन्दर्भ

श्रेणी:भारत के पक्षी
श्रेणी:बटेर
कौशी बंटन

**कौशी बंटन**, जिसका नामकरण ऑगस्टिन लुइस कौशी के नाम से किया गया एक सतत प्रयिकता बंटन है। इसे विशेष रूप से भौतिक विज्ञानियों में **लोरेंज बंटन** (हेंड्रिक लारेंज़ के नाम से नामकरण), **कौशी-लोरेंज बंटन**, **लोरेंजीय फलन** या **ब्राइट-विग्नर बंटन** के रूप में भी जाना जाता है।
सरलतम कौशी बंटन को **मानक कौशी बंटन** कहा जाता है। यह यादृच्छिक चरों का बंटन है जो दो स्वतंत्र मानक प्रसामान्य यादृच्छिक चरों का अनुपात है। इसका प्रायिकता घनत्व फलन निम्न है
: f(x; 0,1) = \frac{1}{\pi (1 + x^2)}. \!
इसका संचयी बंटन फलन व्युत्क्रम स्पर्शज्या फलन arctan(*x*) की आकृति रखता है:
:F(x; 0,1)=\frac{1}{\pi} \arctan\left(x\right)+\frac{1}{2}

श्रेणी:कौशी नामकरण
प्लांक-नियम

[thumb|right|300px|प्लांक नियम (रंगीन वक्र) कृष्णिका विकिरण को [विद्युतचुंबकीय विकिरण का क्वांटम मानते हुए शुद्धता से वर्णित करता है। इसकी सहायता से पराबैंगनी महाविपत्‍ति (काला वक्र) को सफलतापूर्वक हल कर लिया गया, जो चिरसम्मत भौतिकी की वृहत् समस्या और यह एक अग्रणी परिणाम है जिसने क्वांटम यांत्रिकी को जन्म दिया।]]

**प्लांक नियम** निश्चित ताप पर तापीय साम्य में कृष्णिका द्वारा उत्सर्जित विद्युतचुंबकीय विकिरण को वर्णित करता है। इसका नामकरण मैक्स प्लांक के समान में किया गया, जिन्होनें यह सन् १९०० में प्रस्तावित किया था। यह आधुनिक भौतिकी और क्वांटम सिद्धांत के सम्बन्द्ध अग्रणी परिणाम है।

प्लांक नियम निम्न प्रकार लिखा जा सकता है:
:B_\nu(T) = \frac{ 2 h \nu^3}{c^2} \frac{1}{e^\frac{h\nu}{k_\mathrm{B}T} - 1} &nbsp; या &nbsp; \,B_\lambda(T) =\frac{2 hc^2}{\lambda^5}\frac{1}{ e^{\frac{hc}{\lambda k_\mathrm{B}T}} - 1}

श्रेणी:मूलभूत भौतिकी

प्लांक के अनुसार विकिरण का उत्सर्जन अथवा अवशोषण सतत न होकर निश्चित ऊर्जा के बंडलों या पेकिटो के रूप में होता है। जिसे फोटोन कहते है।

प्रत्येक फोटोन में निश्चित संवगे निहित होता है, जिसका मान विकिरण की आवृति के समानुपती होता है। यदि विकिरण की आवृति v है तो प्रत्येक फोटोन से सम्बन्धित ऊर्जा
E=hv
तथा संवेग 
P=hv/c

जहां h प्लांक नियतांक = 6.6×10^-34 जूल × सेकंड
c प्रकाश की चाल = 3×10^8 मीटर/सेकण्ड
यह विकिरण में उर्जा के वितरण की व्याख्या करने में सफल हुआ
निकोबार मॅगापोड

**निकोबार मॅगापोड** या **निकोबारी जंगली मुर्ग** (Nicobar Megapode या Nicobar Scrubfowl) (*Megapodius nicobariensis*) भारत के अंडमान और निकोबार द्वीप समूह के निकोबार के द्वीपों में पाया जाता है। इसकी २ उपजातियाँ निकोबार के १४ द्वीपों में पाई जाती हैं जो इस प्रकार हैं:-
* ऍम.ऍन. ऍबॉटि — ग्रेट निकोबार, लिटिल निकोबार, कोण्डुल, मेंचल, ट्रेस तथा मेरो और
* ऍम.ऍन. निकोबारिऍनसिस — कामोर्टा, ट्रिंकट, ननकौड़ी, कच्चल, टेरेसा, बॉमपोका तथा तिल्लनचॉन्ग
अंडमान और निकोबार द्वीप समूह दक्षिण पूर्वी एशिया के ज़्यादा निकट होने की वजह से पहले यह म्यानमार के कुछ तटवर्ती इलाकों में पाया जाता था, लेकिन अब वहाँ से विलुप्त हो गया है। दिसम्बर २००४ की सूनामी के बाद इनकी संख्या में भारी गिरावट देखी गई थी लेकिन बाद के वर्षों में इनकी संख्या में सुधार हुआ है, हालांकि अब भी मनुष्य द्वारा इनके इलाके का अतिक्रमण करने की वजह से इनको भारी ख़तरा है।

## विवरण
यह मुर्गनुमा पक्षी तकरीबन ५५० ग्राम से १ कि. तक वज़नी होता है और इसकी लम्बाई तकरीबन ३७.५ से ४१ से.मी. तक होती है। इस पक्षी के शरीर के पंख भूरे रंग के होते हैं जो हल्के भूरे से गाढ़े भूरे तक हो सकते हैं। सिर गर्दन तक लगभग पंखहीन होता है और सलेटी रंग का होता है। आँखों के चारों ओर लाली होती है जो अलग-अलग पक्षियों में हल्के से लेकर गाढ़ी तक हो सकती है। चोंच अमूमन पीली ही होती है।

## आवास एवं व्यवहार
दिन के समय यह पक्षी खुले में आना पसन्द नहीं करता है। निकोबार के उन द्वीपों में जहाँ यह पक्षी पाया जाता है, जंगल समुद्र तट से सौ मीटर की दूरी में ही पाया जाता है। अतः दिन के समय यह इन जंगलों में छिपा रहता है लेकिन शाम होने पर यह समुद्र तट में घूमता है और छोटे घोंघे, झींगे इत्यादि खाता है। चौंकने पर यह ज़मीन पर ही भागना पसन्द करता है लेकिन खतरा बढ़ने पर यह उड़ जाता है।

## प्रजनन

यह पक्षी कोई घोंसला नहीं बनाता है बल्कि ज़मीन पर ही रेत और पत्तियाँ इकट्ठा करके एक गोलाकार ढेर बना लेता है और उसी में अपने अण्डे देता है। यह एक साथ अण्डे न देकर थोड़े-थोड़े समय के अन्तराल में ४ से ५ अण्डे देता है हालांकि कुछ ढेरों में दस तक भी अण्डे पाए गये हैं। साल में अण्डे देने के समय को लेकर अभी भी यक़ीन से कुछ भी कहा नहीं जा सकता है।

## सन्दर्भ

श्रेणी:भारत के पक्षी
श्रेणी:मेगापोडिअस
## इन्हें भी देखें
भारतीय पक्षियों की सूची
हारडाप प्रदेश

**हारडाप** (Hardap Region) दक्षिणी अफ़्रीका में स्थित नामीबिया देश के १३ प्रदेशों में से एक है। इसकी राजधानी मारयीनताल (Mariental) है।

## विवरण
हारडाप प्रदेश नामीबिया की पूरी चौड़ाई पर, पश्चिम में अन्ध महासागर से लेकर पूर्व में बोत्स्वाना व दक्षिण अफ़्रीका की सरहदों तक विस्तृत है।

## प्रदेश की कुछ तस्वीरें

File:HardapDam.JPG|सूर्योदय के समय प्रदेशीय राजधानी मारयीनताल के पास स्थित हारडाप बांध


## इन्हें भी देखें
*नामीबिया के प्रदेश

## सन्दर्भ


श्रेणी:हारडाप प्रदेश
श्रेणी:नामीबिया के प्रदेश
बड़ा बटेर

**बड़ा बटेर** या **घघुस बटेर** (Common Quail) (*Coturnix coturnix*) फ़ीज़ैंट कुल का एक पक्षी है। यह उत्तरी यूरोप को छोड़कर लगभग पूरे यूरोप में, पूर्वी, पश्चिमी, मध्य तथा दक्षिणी अफ़्रीका में और पश्चिमोत्तर अफ़्रीका के कुछ इलाकों में, मध्य पूर्व, मध्य एशिया तथा दक्षिणी एशिया में व्यापक रूप से पाया जाता है। औसतन यह १८ से २२ से.मी. लंबा और ९१ से १३१ ग्राम वज़नी होता है।
## चित्र दीर्घा


Image:Weibliche Wachtel (Coturnix coturnix).jpg|मादा
Image:Oeufs002b,34.png|बड़े बटेर का अण्डा



## सन्दर्भ

श्रेणी:भारत के पक्षी
श्रेणी:बटेर
जालौर दुर्ग

जालौर किला, राजस्थान के जालौर में स्थित एक महत्वपूर्ण ऐतिहासिक दुर्ग है। इसका निर्माण परमार राजाओं द्वारा 8 वीं से 10 वीं शताब्दी के मध्य में कराया गया था। 10 वीं शताब्दी में यह क्षेत्र परमार वंश की एक शाखा के अधीन आ गया। इस कालखंड की स्थापत्य उत्कृष्टता का सशक्त उदाहरण किले परिसर में स्थित कीर्ति स्तंभ (प्रति स्तंभ) है, जो परमार वास्तुकला की उच्च कोटि की कलात्मक परंपरा को दर्शाता है। इतिहास के विभिन्न कालखंडों में इस क्षेत्र से कई शक्तिशाली राजवंशों का उदय हुआ - जिनमें परमार, राठौर, प्रतिहार, चालुक्य और चौहान शामिल हैं। 

कान्हड़देव के शासनकाल में यहाँ दिल्ली के सुल्तान अलाउद्दीन खिलजी ने 1311 ई. आक्रमण किया था।

जालौर के किले का तोपखाना बहुत आकर्षक है। इसके विषय में कहा जाता है कि यह परमार राजा भोज द्वारा निर्मित संस्कृत पाठशाला थी, जो कालान्तर में दुर्ग के मुस्लिम अधिपतियों द्वारा मस्जिद परिवर्तित कर दी गयी तथा तोपखाना मस्जिद कहलाने लगी। तथा यह एक जल दुर्ग हैं। 1956 में यह दुर्ग संरक्षित स्मारक की श्रेणी में रखा गया।

## सन्दर्भ

## बाहरी कड़ियाँ
*जालौर दुर्ग
*स्वर्णगिरि दुर्ग : जालोर
*राजस्थान के ऐतिहासिक ऐतिहासिक दुर्ग
*जालोर का किला (अंग्रेजी में)

श्रेणी:राजस्थान में दुर्ग
चानक

**चानक** या **चीनी बटेर** (Rain Quail या Black-breasted Quail) (*Coturnix coromandelica*) बटेर की एक जाति है जो भारतीय उपमहाद्वीप में पाई जाती है। यह जाति कंबोडिया, थाइलैंड, नेपाल, पाकिस्तान, बांग्लादेश, भारत, म्यानमार, वियतनाम और श्रीलंका की मूल निवासी है।
## विवरण

यह एक छोटे आकार का पक्षी है जिसकी लंबाई तकरीबन १५ से १७ से.मी. होती है और वज़न लगभग ६४ से ७१ ग्राम होता है।

## सन्दर्भ

श्रेणी:भारत के पक्षी
श्रेणी:बटेर
बदमाश कंपनी

**बदमाश कंपनी** मुख्य अभिनेताओं के रूप में शाहिद कपूर, अनुष्का शर्मा, मेइयनग चंग और वीर दास द्वारा अभिनीत आदित्य चोपड़ा द्वारा निर्मित, अभिनेता से निर्देशक बने परमीत सेठी द्वारा निर्देशित 2010 में बनी अपराध-हास्य चलचित्र (फ़िल्म) है।
## पटकथा

## पात्र
*शाहिद कपूर - करण कपूर
*अनुष्का शर्मा - बुलबुल सिंह (करण की पत्नी)
*वीर दास - चन्दु
*मेइयनग चंग - तेन्ज़िन अका चिंग
*पवन मल्होत्रा - मामु जज़्ज़ (करण के मामा)
*अनुपम खेर - सज्जन कपूर (करण के पिता)
*किरण जुनेजा - माया कपूर (करण की माता)
*जमील ख़ान - आर्की भाई
*शालिनी चन्द्रन - अनु कपूर (करण की बहन)
*अलेक्जेन्ड्रा विनो - लिन्डा
*एडवर्ड सोनेनब्लिक
*जॉन मेरेंजो - चार्ली
*उबैद काडवानी - वकील

## गाने

फिल्म के गीत प्रीतम ने लिखे हैं

## सन्दर्भ

## बाहरी कड़ियाँ
* 
* 

श्रेणी:2010 में बनी हिन्दी फ़िल्म
मुल द्वारका

** मुल द्वारका** यानि प्राचिन द्वारका, मुल द्वारका के बारे मे जानने से पहले हमे प्रभास तिर्थ के जानना होगा।। दैवतेरवि दुष्प्राको मयः संगमस्य रुपो सर्वधाम्‌। ॥तीर्थानां प्रधान तीर्थस्य रुपः प्रभास तीर्थमुत्तमम्‌॥ पश्र्चिम भारत के सौराष्ट्र प्रांत के सागरतटपर 20॰, 15॰ अक्षांश और 70॰,28॰ रेखांश पर अत्यंत प्राचिन प्रभास नामक तीर्थक्षेत्र है इसी जगह पर इतिहास प्रसिध्द सोमनाथ मंदिर है। प्रभास तीर्थ के हिरण नदी के किनारे भगवान श्रीकृष्ण ने अपना देहत्याग करके परमधाम को प्रस्थान किया था। प्रभास तीर्थ से 7 कि॰मी॰ की दुरी पर स्थित है वेरावल रेल्वेस्टेशन, वेरावल से प्रभास तीर्थ को बस, रिक्षा ऐसी अनेको सुविधाओसे जोडे रखा है। प्रभास के पासही मे भगवान श्रीकृष्ण की ऐतिहासीक नगरी द्वारका इस नगर को सागरतट पर होने के कारण एक ही द्वार यानी पुरे नगर को एक ही द्वार था, इसीलये द्वार+एका= द्वारका नाम दिया गया था। द्वारका आज के प्रभास से 36 कि॰मी॰ के दुरी पर पुरब की ओर है। इसे ही मुल द्वारका कहा जाता है। ये पुरातत्वीय पुरावे से सिध्द हो गया है की मुल द्वारका ही भगवान श्रीकृष्ण की ऐतिहासीक नगरी द्वारका है। भगवान श्रीकृष्ण ने द्वापार युग मे देवशिल्पी विश्वकर्मा से द्वारका नगर का निर्माण किया था तब इस के सभी महल घरो तथा पुरि नगरी ही सोने की थी। जब प्रभास तीर्थ के हिरण नदी के किनारे भगवान श्रीकृष्ण ने अपना देहत्याग करके परमधाम को प्रस्थान किया था तब सोने की द्वारका को अकस्मात गायब कर दिया क्यों की द्वापार युग खत्म होकर कलीयुग को शुरुआत होने वाली थी। महाभारत के अनुसार यादव 2 से 3 घंटो मे प्रभास से द्वारका पोहच सकते थे। भगवान श्रीकृष्ण ने अपना देहत्याग करके परमधाम को प्रस्थान करने से पहले एक भिल्ल (शिकारी) ने भगवान श्रीकृष्ण के पैर के अंगुठे को हिरण समजकर बान मार दिया। उसके बाद जिस प्रकार कपुर जलने के बाद उसकी कोइ राख नही बचती उसी प्रकार भगवान श्रीकृष्ण ने अपना अत्यंत सुदंर और पवित्र पार्थव शरीर पंचतत्व मे विलीन करके परमधाम को प्रस्थान किया। उसकी याद मे प्रभास तीर्थ नामक छोटासा गाव मात्र रह गया है। ईसवी सन 7 वे शतक मे वाराहीदास इसने उस छोटे गाव को भी नष्ट कर दिया, उस राजा ईश्वरजी चावडा इन्होने ओखा प्रदेश मे आजकी द्वारका नामक नगर बसाया जो आज आस्था का तीर्थस्थान बना हुआ है। भगवान श्रीकृष्ण की द्वारका 24 मैल पसरी हुई थी, उस वक्त का हरीकोट और आजका हीराकोट आजके कोडीनार गाव तक फैली थी। इस प्रकार भगवान श्रीकृष्ण की द्वारका आज की द्वारका नही है ओ वेरावल से पुरब की ओर 42 कि॰मी॰ की दुरी पर स्थित मुल द्वारका ही है।
गोबल बुटई

**गोबल बुटई** (King Quail) (*Coturnix chinensis*) बटेर परिवार का एक पक्षी है और असली बटेर प्रजाति में यह सबसे छोटा सदस्य है। इसे अंग्रेज़ी में और भी कई नाम से जाना जाता है जैसे button Quail, Chinese Painted Quail, Chun-chi, Asian Blue Quail या Blue-breasted Quail। यह पक्षी अफ़्रीका से लेकर दक्षिण पूर्व एशिया तक और फिर आस्ट्रेलिया में भी पाया जाता है। इसकी ठीक से गणना नहीं की गई है किन्तु इसका आवास क्षेत्र इतना विस्तृत है कि इस जाति को ख़तरे से बाहर बताया है।
## चित्र दीर्घा

File:Excalfactoria chinensis (aka).jpg|कृत्रिम रोशनी में गोबल बुटई का नीला और भूरा रंग निखरा हुआ।
File:Caille de Chine MHNT.jpg|गोबल बुटई का अण्डा।

## सन्दर्भ

श्रेणी:भारत के पक्षी
श्रेणी:बटेर
लौआ

**लौआ** (Jungle Bush Quail) (*Perdicula asiatica*) बटेर परिवार का एक पक्षी है जो भारत और श्रीलंका में पाया जाता है और अब नेपाल से विलुप्त हो गया है। इसके आहार में अधिकतर घास के बीज होते हैं लेकिन इसे कीड़े-मकोड़ों से भी कोई परहेज़ नहीं है। नर और मादा में फ़र्क यह है कि जहाँ नर का अगला भाग सफ़ेद और काली धारियों से भरा होता है वहीं मादा का अग्र भाग लाली लिए हुए होता है। यह समुद्र सतह से चार से पाँच हज़ार फ़ुट की ऊँचाई तक घने जंगलों में, पर्वतीय इलाकों में, ऊबड़-खाबड़ मैदानों में, ऊसर ज़मीन में और ऐसे खेतों में जहाँ ज़्यादा पानी न हो, में पाया जाता है। इसकी लंबाई लगभग १६ से १८ से.मी. होती है और वज़न लगभग ५७ से ८१ ग्राम होता है। लौआ मादा अपना घोंसला ज़मीन पर ही बनाती है और एक बार में ४ से ७ अण्डे दे सकती है लेकिन औसतन ५ से ६ अण्डे ही देखने को मिलते हैं।
## चित्र दीर्घा

File:Perdicula asiatica hm.jpg
File:Jungle Bush Quail Perdicula asiatica Male Amravati (1).jpg
File:4576-quail.jpg
File:BirdsAsiaJohnGoVIIGoul 0024.jpg

## सन्दर्भ

श्रेणी:भारत के पक्षी
श्रेणी:बटेर
लौवा

**लौवा** (Rock Bush Quail) (*Perdicula argoondah*) बटेर के कुल का एक पक्षी है जो पश्चिमी और दक्षिणी भारत में व्यापक रूप से पाया जाता है। यह विशुद्ध भारतीय जाति है जो और कहीं भी नहीं पाई जाती है। जैसा कि इसका अंग्रेज़ी नाम प्रदर्शित करता है, यह पक्षी पथरीले इलाकों में अधिक पाया जाता है और यह इलाका मध्य भारत के विशाल क्षेत्र में है। मादा अगस्त या सितम्बर के महीने में ६ से ८ अण्डे देती है। यह अण्डे झाड़ियों के जड़ में खोदे गये ५-६ इन्च के कोटर में दिये जाते हैं। इसकी लंबाई लगभग १७ से १८.५ से.मी. होती है और वज़न ६४ से ८५ ग्राम तक होता ।

## सन्दर्भ

श्रेणी:भारत के पक्षी
श्रेणी:बटेर
कारास प्रदेश

**कारास** (Karas Region) दक्षिणी अफ़्रीका में स्थित नामीबिया देश के १३ प्रदेशों में से एक है। इसकी राजधानी कीटमैन्ज़वर्प (Keetmanshoop) है।

## विवरण
कारास प्रदेश नामीबिया का सबसे दक्षिणी, सबसे बड़ा और सबसे कम जन-घनत्व वाला प्रदेश है। इसका नाम प्रदेश के दक्षिणी भाग में स्थित महान कारास पर्वत शृंखला पर पड़ा है। इसके पूर्व में अन्ध महासागर और दक्षिण में दक्षिण अफ़्रीका है।

## इन्हें भी देखें
*नामीबिया के प्रदेश

## प्रदेश की कुछ तस्वीरें

File:Kokerboom01.jpeg|तरकशवृक्ष (क्विवरट्री) का जंगल
File:FishriverCanyon01.jpeg|फ़िशरिवर कैन्यन नामक तंग घाटी


## सन्दर्भ


श्रेणी:कारास प्रदेश
श्रेणी:नामीबिया के प्रदेश
बोरिस कोल्कर

**बोरिस गृगोरेविच कोल्कर** (जन्म 15 जुलाई 1939 तिरसपोल, मॉल्डोवा, सोविएट यूनियन में) एक भाषा-शिक्षक, अनुवादक तथा अंतर्राष्ट्रीय भाषा एस्परांतो के सलहकार हैं। 1993 तक वे सोविएत तथा रूसी नागरिक थे और तब से वे सयुंक्त राज्य अमरीका के नागरिक और निवासी हैं जो क्लीवलैंड, ओहायो में रहते हैं। 1985 में उन्हें भाषा-विज्ञान में भाषा-विज्ञान
संस्थापन, मॉस्को द्वारा Ph.D की उपाधि मिली।

डॉ॰ कोल्कर ने 1957 में एस्पेरान्तो सीखी और वे भाषा-विज्ञान के एक लेख, किताब-समालोचनाओं तथा तीन लोकप्रिय बच्चों के लिए एस्पेरान्तो किताबों के लेखक हैं। उनकी किताब 'Vojaĝo en Esperanto-lando' (एसपरनतो-मुल्क की यात्राएँ), जो एस्पेरान्तो सीखने के लिए तथा एस्पेरान्तो संस्कृति के बारे में बताने वाली एक पुस्तक है, की प्रसिद्धि के कारण वे बहुत लोगों में एसपरनतो-मुल्क के पथप्रदर्शक के रूप में जाने जाते हैं। 

कोल्कर एस्पेरान्तो अकादमी तथा विश्व एस्पेरान्तो संघ Universala Esperanto Asocio के सदस्य हैं तथा मासिक पत्रिका मोनातो के सहायक संपादक हैं। दो दशकों के लिए उन्होनें रुस में एक बड़े एस्पेरान्तो पत्रव्यवहार कोर्स की अध्यक्षता की जिसके कारण तकरीबन 900 छात्र ग्रेजुएट हुए। उन्होने सान फ्रांसिस्को तथा हार्टफोर्ड के अमरीकी विश्वविद्यालयों में एस्पेरान्तो पढ़ाया।
## सन्दर्भ
श्रेणी:1939 में जन्मे लोग
श्रेणी:जीवित लोग
श्रेणी:लेख जिनमें अस्पष्ट उल्लेखनीयता युक्त विषय हैं
कुनेने प्रदेश

**कुनेने** (Kunene Region) दक्षिणी अफ़्रीका में स्थित नामीबिया देश के १३ प्रदेशों में से एक है। इसकी राजधानी ओपुवो (Opuwo) है।

## विवरण
कुनेने प्रदेश का नाम उसके उत्तरी छोर पर बहने वाली कुनेने नदी पर रखा गया है। यह नदी इस प्रदेश की उत्तर में स्थित अंगोला से अंतरराष्ट्रीय सीमा भी है। इस इलाक़े में हीम्बा जनजाति बसी हुई है। अपनी शुष्कता और पहाड़ी धरती के कारण यह नामीबिया के अन्य क्षेत्रों की तुलना में कम विकसित है।

## प्रदेश की कुछ तस्वीरें

File:Epupa Falls 3.jpg|एपुपा जलप्रपात
File:Opuwo, Kunene Region, Namibia (aerial view - 19 05 2005).jpg|प्रादेशिक राजधानी ओपुवो का विमान से दृश्य
File:Marienfluss-2000-1.jpg|क्च्ची सड़क
File:Namibie Kaokoland 04.JPG|काओकोलैंड क्षेत्र


## इन्हें भी देखें
*नामीबिया के प्रदेश

## सन्दर्भ


श्रेणी:कुनेने प्रदेश
श्रेणी:नामीबिया के प्रदेश
ओहांगवेना प्रदेश

**ओहांगवेना** (Ohangwena Region) दक्षिणी अफ़्रीका में स्थित नामीबिया देश के १३ प्रदेशों में से एक है। इसकी राजधानी एन्हाना (Eenhana) है।

## विवरण
ओहांगवेना प्रदेश के अधिकतर लोग इसके उत्तर और पश्चिमी भागों में बसते हैं। प्रदेश के पूर्वी इलाक़ों में जानवर चराने की अच्छी ज़मीनें हैं लेकिन पानी की कमी के कारण इसका विकास नहीं हो पाया है। प्रदेश की उत्तरी सीमा अंगोला से लगती है।

## इन्हें भी देखें
*नामीबिया के प्रदेश

## सन्दर्भ


श्रेणी:ओहांगवेना प्रदेश
श्रेणी:नामीबिया के प्रदेश
कोकनी लौवा

**कोकनी लौवा** (Painted Bush Quail) (*Perdicula erythrorhyncha*) बटेर परिवार का एक पक्षी है जो केवल भारत में ही पाया जाता है। 
## विवरण
इसकी लंबाई १७ से १९ से.मी. और वज़न ६८ से ८८ ग्राम होता है। 
## आवास
इसकी दो आबादियाँ हैं, एक पूर्वी और दूसरी पश्चिमी और दोनों ही पहाड़ी इलाकों में रहना पसन्द करते हैं। 
## व्यवहार
यह मध्यम आकार के झुण्ड में रहता है और ख़तरा महसूस होने पर यकायक पूरे का पूरा झुण्ड चौंकाने वाली तेज़ी से उड़ जाता है।

## सन्दर्भ

श्रेणी:भारत के पक्षी
श्रेणी:बटेर
भस्मवर्ण प्रकाश

**भस्मवर्ण प्रकाश** (Ashen light), एक सूक्ष्म चमक है जो शुक्र ग्रह की रात्रि पक्ष की तरफ से दिखाई देती है। यह बहुत हद तक चंद्रमा पर चांदनी के होने के समान है पर इसके चमकीलेपन में विशिष्टता नहीं होती है। यह पहली बार 9 जनवरी 1643 को खगोलविद् गिओवन्नी बतिस्ता रिक्कीओली द्वारा देखा गया | यह अक्सर सर विलियम हर्शेल, पैट्रिक मूर, डेल पी. क्रुइकशांक और विलियम के हार्टमैन सहित अनेकों शोधकर्ताओं द्वारा देखा गया है | 

## प्रकृति और कारण

एशेन लाइट की उत्पत्ति अर्थशाइन की घटना में निहित है। पृथ्वी की चमक तब होती है जब सूर्य का प्रकाश हमारे नीले ग्रह से परावर्तित होकर चंद्रमा की सतह तक पहुंचता है और फिर वापस पृथ्वी पर लौट आता है। पृथ्वी का वायुमंडल सूर्य के प्रकाश को बिखेरता है, जिससे उसे एक फीकी चमक मिलती है, जो फिर चंद्रमा के अंधेरे पक्ष को रोशन करती है। यह नरम, विसरित प्रकाश चंद्रमा के छायांकित क्षेत्रों को एक अलौकिक दृश्य में बदल देता है।

## अवलोकन और विविधताएँ

एशेन लाइट की तीव्रता और दृश्यता कई कारकों के आधार पर भिन्न होती है। इनमें चंद्रमा का चरण, पृथ्वी की वायुमंडलीय स्थितियां और वह कोण शामिल है जिस पर सूर्य का प्रकाश हमारे ग्रह के साथ संपर्क करता है। अर्धचंद्राकार चरण के दौरान, छोटे रोशनी वाले हिस्से के कारण एशेन लाइट अधिक प्रमुख होती है, जबकि पूर्णिमा के दौरान, इसका पता लगाना कठिन हो सकता है। इसके अतिरिक्त, पृथ्वी की जलवायु और वायुमंडल में प्रदूषकों की उपस्थिति प्रकाश की स्पष्टता और रंग को प्रभावित कर सकती है।

## वैज्ञानिक अध्ययन और स्पष्टीकरण

वर्षों से, खगोलविदों ने एशेन लाइट के पीछे की वैज्ञानिक जटिलताओं को जानने की कोशिश की है। कई अध्ययनों और अवलोकनों से पता चला है कि चमक सूर्य के प्रकाश के प्रकीर्णन, पृथ्वी के वायुमंडल और चंद्रमा की सतह के गुणों के संयोजन के कारण होती है। चंद्र सतह की परावर्तनशीलता, या अल्बेडो, घटना की तीव्रता को निर्धारित करने में महत्वपूर्ण भूमिका निभाती है। इसके अतिरिक्त, एशेन लाइट का उपयोग पृथ्वी की वायुमंडलीय संरचना का अध्ययन करने और वैश्विक जलवायु पैटर्न की निगरानी के लिए एक उपकरण के रूप में किया गया है।

श्रेणी:खगोलशास्त्र
श्रेणी:प्रकाश
अन्नालें डेर फ्य्सिक

**अन्नालें डेर फ्य्सिक** () भौतिकी के प्राचीनतम वैज्ञानिक जरनलों में से एक है और जिसने ई॰ सन् १७९९ से प्रकाशन आरम्भ किया।
## सन्दर्भ

## बाहरी कड़ियाँ
* 
* Early issues from the 1800s digitized by Gallica 
* Annalen der Physik - History

श्रेणी:भौतिकी
श्रेणी:अंग्रेजी भाषा जरनल
पियोरा

**पियोरा** (Hill partridge), जिसका वैज्ञानिक नाम **आर्बोरोफिलिया टोर्केओला** (Arborophila torqueola) है, भारत व दक्षिणपूर्वी एशिया में मिलने वाली तीतर की एक जीववैज्ञानिक जाति है।

## विवरण

नर के शरीर में कई रंग होते हैं और खूबसूरत डिज़ाइन होते हैं और इसका माथा और सिर नारंगी रंग का होता है और आँखों के पास काली रेखाएँ होती हैं। गले पर सफ़ेद काली धारियाँ होती हैं जो चोंच के निचले हिस्से से शुरु होती हैं। मादाओं के चेहरे थोड़ा फीके होते हैं लेकिन इनके डैने नर की ही तरह काफ़ी रंग-बिरंगी होते हैं।
इसकी लंबाई लगभग २७ से ३० से.मी. होती है और वज़न एक छोटी मादा के २३० ग्राम से लेकर एक मोटे तगड़े नर के ३९० ग्राम तक हो सकता है।

## आवास
यह नमी वाले उपोष्णकटिबंधीय और उष्णकटिबंधीय वर्षावनों में या नमी वाले उपोष्णकटिबंधीय और उष्णकटिबंधीय पर्वतीय वनों में रहना पसन्द करता है। इनका आवास भारत, भूटान, चीन, भारत, लाओस, म्यानमार, नेपाल और वियतनाम में मुख्य रूप से है।

## व्यवहार
यह पक्षी अमूमन जोड़ों में या १० पक्षियों तक के छोटे परिवार समूहों में रहता है। इसकी सम्पर्क आवाज़ घरेलू मुर्गी की तरह लगातार चलती रहती है। भारतीय आबादी अप्रैल से जून तक प्रजनन करती है हालांकि निचले इलाकों में इनको पहले भी प्रजनन करते हुए देखा गया है। औसतन एक घोंसले में ३-५ अण्डे होते हैं लेकिन कभी-कभी ९ तक अण्डे भी देखे गये हैं। बन्दी अवस्था में अण्डे सेने की अवधि २४ दिन की होती है लेकिन इस अवधि को अभी तक जंगली अवस्था में दर्ज नहीं किया जा सका है।

## इन्हें भी देखें
* जंगली तीतर
* सफ़ेद तीतर
* काला तीतर
* सी-सी तीतर
* चीनी तीतर
* हिम तीतर
* तिब्बती तीतर

## सन्दर्भ

श्रेणी:आर्बोरोफिलिया
श्रेणी:भारत के पक्षी
श्रेणी:तीतर
श्रेणी:एशिया के पक्षी
खोमास प्रदेश

**खोमास** (Khomas Region) दक्षिणी अफ़्रीका में स्थित नामीबिया देश के १३ प्रदेशों में से एक है। इसकी राजधानी विंटहुक (Windhoek) है, जो पूरे नामीबिया की राष्ट्रीय राजधानी भी है।

## विवरण
खोमास प्रदेश नामीबिया के उन तीन प्रदेशों में से एक है जिसका न तो अन्ध महासागर के साथ किनारा है और न ही कोई अंतरराष्ट्रीय सीमा है।

## इन्हें भी देखें
*नामीबिया के प्रदेश

## सन्दर्भ



श्रेणी:खोमास प्रदेश
श्रेणी:नामीबिया के प्रदेश
कवांगो प्रदेश

**कवांगो** (Kavango Region), जो १९९८ से पहले **ओकवांगो** (Okavango) के नाम से जाना जाता था, दक्षिणी अफ़्रीका में स्थित नामीबिया देश के १३ प्रदेशों में से एक है। इसकी राजधानी रुंडु (Rundu) है।

## विवरण
कवांगो प्रदेश में नामीबिया के अन्य हिस्सों की तुलना में अधिक वर्षा होती है, जिस से यहाँ कृषि और वन-सम्बन्धी आर्थिक विकास होने की अच्छी सम्भावनाएँ हैं। उत्तर में इस प्रदेश की सीमाएँ अंगोला से और दक्षिण-पूर्व में बोत्स्वाना से लगतीं हैं। प्रदेश के उत्तरी भाग से कवांगो नदी गुज़रती है और उस के किनारे बहुत से लोग बसे हुए हैं जबकि प्रदेश के अन्दरूनी हिस्सों में जन-घनत्व बहुत कम है।

## इन्हें भी देखें
*नामीबिया के प्रदेश

## सन्दर्भ


श्रेणी:कवांगो प्रदेश
श्रेणी:नामीबिया के प्रदेश
सल्फर डाइऑक्साइड

**सल्फर डाइऑक्साइड** (Sulfur dioxide) एक रासायनिक यौगिक है। इसका रासायनिक सूत्र SO2 है। यह तीव्र गंधयुक्त, एक तीक्ष्ण विषैली गैस है, जो कई तरह की औद्योगिक प्रक्रियाओं में तथा ज्वालामुखियों द्वारा छोड़ी जाती है। यह एक रंगहीन गैस होती है।

सल्फर डाई ऑक्साइड का ज्यादातर कारखानों आदि में कोयला या तेल जैसी चीजों को जलाने से निर्माण होता है इस गैस का उपयोग बड़े बड़े जहाजो तथा कई डीजल साधन सल्फर ईंधन के जलने से चलते है इनसे भी हवा में सल्फर डाई ऑक्साइड बनती है। जब इस गैस पर दाब आरोपित किया जाता है तो यह गैस द्रव रूप में बदलने लगती है

## निर्माण

### प्रयोगशाला विधि

प्रयोगशाला में सल्फर डाइऑक्साइड बनाने के लिए काॅपर धातु  की छीलन को सान्द्र सल्फ्यूरिक अम्ल के साथ गर्म करके बनायी जाती है

## रासायनिक गुण

1.आक्सीकरण :- यह सल्फर से क्रिया करके जल बनाती है

2H2S + SO2 -> 3S + 2H2O

2.अपचायक :- यह क्लोरीन का HCl के साथ अप चयन करके  H2SO4  देती है।

Cl2 + 2H2O + SO2 -> H2SO4 + 2HCl
SO2 + H2O-> H2SO4 + H2

## उपयोग
*सल्फर डाई ऑक्साइड के द्रव रूप का प्रशीतक के रूप में काम मे लिया जाता है।
*इसके उपयोग विरंजक के रूप में पेपर उद्योग और ऊन, रेशम की वस्तुओं में किया जाता है ।
*सल्फ्यूरिक अम्ल के विरचन के रूप में इसका उपयोग किया जाता है ।
*पेट्रोलियम व शर्करा के शोधन में इसका उपयोग किया जाता है।

* ऑक्सीकारक के रूप में।
* अपचायक के रूप मे। 
* कीटाणु नाशक के रूप में।
* चीनी उघोग में।  

### दुनिया के सर्वाधिक 5 सल्फर डाइऑक्साइड उत्सर्जक देश
# नॉरिलस्क स्मेल्टर कॉम्प्लेक्स (रूस)
# क्रिएल (दक्षिण अफ्रीका)
# जाग्रोज (ईरान)
# राबिघ (सऊदी अरब)
# सिंगरौली (भारत)

## सन्दर्भ

श्रेणी:रसायन शास्त्र
श्रेणी:रासायनिक यौगिक
अंग्गुन सिप्ता सस्मी

**अंग्गुन सिप्ता सस्मी** () (जन्म: अप्रैल 29, 1974) इंडोनेशिया में जन्मी एक गायिका व गीतकार हैं, जो अब फ्रांस की देशीयकृत नागरिक हैं। वह एक इंडोनेशियाई लेखक दार्तो सिंगो और गृहिणी डिएन हर्दिना की दूसरी संतान हैं। वह सात साल की उम्र से गायन का प्रशिक्षण लेने व मंच पर गाने लगीं, और दो ​​साल बाद उन्होंने बच्चों के लिए अपना पहला एलबम रिकॉर्ड किया। सन् 1986 में प्रसिद्ध इंडोनेशियाई संगीतकार इयन अन्टोनो के मार्गदर्शन में अंग्गुन ने अपना पहला स्टूडियो एलबम रिकॉर्ड किया, जिसका शीर्षक *दुनिया अकु पुनया* (अर्थात् *दुनिया मेरी है*) था। सन् 1989 में अपने नए गीत *मिम्पि* (अर्थात् *सपने*) के विमोचन के बाद उनकी लोकप्रियता तेज़ी से बढ़ने लगी। तीन और स्टूडियो एलबम व विभिन्न एकाकी गीतों के विमोचन के बाद उनकी गिनती 1990 के दशक के विशिष्ट इंडोनेशियाई रॉक कलाकारों में होने लगी। 1991 में विमोचित अपने एलबम *अनक पुतिह अबु अबु* (शाब्दिक अर्थ *उच्चतर विद्यालय के बच्चे*) के लिए उन्हें सर्वाधिक लोकप्रिय इंडोनेशियाई कलाकार 1990-1991 का पुरस्कार मिला।

श्रेणी:जीवित लोग
श्रेणी:गायिका
श्रेणी:1974 में जन्मे लोग
खोई भाषाएँ

**खोई भाषाएँ** (Khoe languages) अफ़्रीका के दक्षिणी हिस्से में बोली जाने वाली भाषाओं का वह सबसे बड़ा परिवार है जो बांटू भाषा-परिवार का सदस्य नहीं है। यह पहले खोईसान भाषाओं की एक शाखा मानी जाती थी और 'मध्य खोईसान' के नाम से जानी जाती थी, लेकिन आधुनिक काल में यह एक अलग परिवार समझा जाता है। खोई भाषाओं में से सर्वाधिक बोली जाने वाली भाषा नामा भाषा है जो नामीबिया में बोली जाती है। अन्य खोई भाषाएँ बोत्स्वाना में कालाहारी रेगिस्तान में बोली जाती हैं। खोई भाषाएँ अपने क्लिक व्यंजनो के लिये जानी जाती हैं।

## इन्हें भी देखें
*खोईसान भाषाएँ

## बाहरी कड़ियाँ
* यु-ट्यूब पर !नामा भाषा की चार भिन्न क्लिकों का प्रदर्शन

## सन्दर्भ



श्रेणी:खोई भाषाएँ
शूटआऊट ऍट वडाला

**शूटआऊट ऍट वडाला** संजय गुप्ता द्वारा निर्मित और निर्देशित २०१३ की बॉलीवुड क्राइम थ्रिलर फिल्म है।
## पटकथा
## पात्र
* अनिल कपूर - एसीपी आफ़क़ बाघरन
* जॉन अब्राहम - मनोहर अर्जुन सर्वे (मन्या सुर्वे) 
* तुषार कपूर - शैख मुनिर
* कंगना रनौत - विद्या जोशी
* मनोज बाजपाई - ज़ुबैर इम्तियाज़ हकसर (शबीर इब्राहिम कास्कर)
* सोनू सूद - दिलावर इम्तियाज़ हकसर (दाउद इब्राहिम कास्कर)
* रोनित रॉय - इंस्पेक्टर राजा अम्बट
* महेश मांजरेकर - इंस्पेक्टर भिन्डे
* सिद्धान्त कपूर - ज्ञांचो
* रण्जीत - भास्कर
* जैकी श्रॉफ - पुलिस आयुक्त 
* राजु खेर - अम्बोल्कर
* आरिफ़ ज़कारिया - सदिक़
* सोनी राज़दान - मान्या की माँ
* चेतन हंसराज - बखिया
* करण पटेल - जमाल
* विनीत शर्मा - भार्गव सर्वे

* प्रियंका चोपड़ा - आइटम नंबर "बबली बदमाश" में एक विशेष भूमिका में
* सन्नी लियोन - आइटम नंबर "लैला" में विशेष भूमिका में
* सोफिया चौधरी - आइटम नंबर "आला रे आला" में विशेष भूमिका में

## विवाद
फ़िल्म में उपयोग हुई भाषा पर अखिल भारतीय वाल्मीकि महापंचायत ने शिकायत दर्ज की।
## महत्वपूर्ण
## टिकटघर
## संगीत
## ये भी देखें
* शूटआऊट ऍट लोखंडवाला
## सन्दर्भ

## बाहरी कड़ियाँ
* 
* 
* बॉलीवुड हंगामा पर ''शूटआऊट ऍट वडाला''

श्रेणी:भारतीय फ़िल्में
श्रेणी:2013 में बनी हिन्दी फ़िल्म
उड़न गिलहरी

**उड़न गिलहरी** (Flying squirrel), जो वैज्ञानिक भाषा में **टेरोमायनी** (Pteromyini) या **पेटौरिस्टाइनी** (Petauristini) कहलाये जाते हैं, कृंतक (रोडेंट, यानि कुतरने वाले जीव) के परिवार के जंतु हैं जो पाल-उड़ान (ग्लाइडिंग) की क्षमता रखते हैं। इनकी विश्व भर में ४४ जीववैज्ञानिक जातियाँ हैं जिनमें १२ जातियाँ भारत में पाई जाती हैं।

## जीवनकाल
वनों में इनका जीवनकाल लगभग ६ वर्ष का होता है लेकिन बन्दी अवस्था में (जैसे चिड़ियाघर में) इनका जीवनकाल १५ साल तक का हो सकता है। परभक्षियों की वजह से शावकों की मृत्यु दर काफ़ी ऊँची होती है। प्राय: यह प्राणी निशाचर होता है।

## विवरण
इस प्राणी के आगे और पीछे के पैरों के बीच खाल की एक झिल्ली होती है। यह एक पेड़ से दूसरे पेड़ में जाने के लिए अपने पैर फैलाकर कूद जाते हैं और उड़ने वाले पशु-पक्षियों की तरह दूर तक चले जाते हैं, लेकिन यह अपने पैर फैलाकर ग्लाइड करते हैं, उड़ते नहीं हैं।

## भारत में पाई जाने वाली जातियाँ
भारत में उड़न गिलहरी की १२ जातियाँ पाई जाती हैं जो इस प्रकार हैं:
# कश्मीरी उड़न गिलहरी (Kashmir flying squirrel, *Eoglaucomys fimbriatus*)
# रंगबिरंगी उड़न गिलहरी (Particolored flying squirrel, *Hylopetes alboniger*)
# ट्रैवैन्कोर उड़न गिलहरी (Travancore flying squirrel, *Petinomys fuscocapillus*)
# बालदार पैरों वाली उड़न गिलहरी (Hairy-footed flying squirrel, *Belomys pearsonii*)
# नमदाफा उड़न गिलहरी (Namdapha flying squirrel, *Biswamoyopterus biswasi*)
# चित्तीदार विशाल उड़न गिलहरी (Spotted giant flying squirrel, *Petaurista elegans*)
# हॉजसन की विशाल उड़न गिलहरी (Hodgson's giant flying squirrel, *Petaurista magnificus*)
# भूटानी विशाल उड़न गिलहरी (Bhutan giant flying squirrel, *Petaurista nobilis*)
# भारतीय विशाल उड़न गिलहरी (Indian giant flying squirrel, *Petaurista philippensis*)
# लाल विशाल उड़न गिलहरी (Red giant flying squirrel, *Petaurista petaurista*)
उपर्युक्त १० जातियों के अलावा हाल ही में भारत में दो और जातियाँ पाई गई हैं जो इस प्रकार हैं:-
# मेनचुका विशाल उड़न गिलहरी (Mechuka giant flying squirrel) (*Petaurista mechukaensis*)
# मिशमी पर्वत की विशाल उड़न गिलहरी (Mishmi Hills giant flying squirrel) (*Petaurista mishmiensis*)

## सन्दर्भ

## बाहरी कड़ियाँ

* उड़ने वाली गिलहरी

श्रेणी:भारत के प्राणी
श्रेणी:स्तनधारी
श्रेणी:गिलहरियाँ
*
भारतीय विशाल गिलहरी

**भारतीय विशाल गिलहरी** Indian giant squirrel या Malabar giant squirrel (*Ratufa indica*) गिलहरी के कुल का एक जीव है जो भारत का मूल निवासी है। यह दिवाचर प्राणी शुद्ध शाकाहारी होता है। 

भारत में पंचमढ़ी जैव-मंडल आरक्षित  क्षेत्र में विशाल गिलहरी एवं उड़ने वाली गिलहरी पाई जाती है |

## सन्दर्भ

श्रेणी:भारत के पशु